Document ID: 32012R0165

IZVEDBENA UREDBA KOMISIJE (EU) št. 165/2012
z dne 24. februarja 2012
o vpisu imena v register zaščitenih označb porekla in zaščitenih geografskih označb (Alföldi kamillavirágzat (ZOP))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti drugega pododstavka člena 7(5) Uredbe,
ob upoštevanju naslednjega:
(1)
Vloga Madžarske za registracijo imena „Alföldi kamillaviragzat“ kot zaščitene označbe porekla, ki je bila prejeta 21. decembra 2005, je bila v skladu s členom 6(2) Uredbe (ES) št. 510/2006 objavljena v Uradnem listu Evropske unije (2).
(2)
Nemčija je v skladu s členom 7(1) Uredbe (ES) št. 510/2006 takšni registraciji ugovarjala. Ugovor je štel kot dopusten na podlagi točke (c) člena 7(3) Uredbe. Komisija je v pismu z dne 17. februarja 2011 zadevne stranke pozvala, naj se med seboj sporazumejo v skladu z njihovimi internimi postopki.
(3)
Madžarska in Nemčija sta dosegli sporazum, na podlagi katerega je bil črtano naslednje besedilo iz točke 4.2 povzetka (kot je bil objavljen v UL dne 16. julija 2010): „Ta posušeni proizvod, Chamomillae anthodium, splošno znan kot divja kamilica, je kot uradno zdravilo uvrščen na posodobljeno različico madžarske farmakopeje in evropske farmakopeje, uporablja pa se kot dragocen bazni material za pripravo kamiličnega časa v čajnih vrečkah ali v sipani obliki.“
(4)
Na podlagi tega sporazuma je nasprotnik umaknil svoje nesoglasje.
(5)
Na podlagi člena 16(4) Uredbe Komisije (ES) št. 1898/2006 (3) popravek, ki se v smislu drugega pododstavka člena 7(5) Uredbe (ES) št. 510/2006 šteje kot manjši popravek, ne sme:
(a)
zadevati bistvenih značilnosti proizvoda;
(b)
spreminjati povezave;
(c)
vključevati spremembe imena ali katerega koli dela imena proizvoda;
(d)
vplivati na opredeljeno geografsko območje;
(e)
pomeniti večje omejitve na trgovanje s proizvodom ali njegovimi surovinami.
(6)
Ob upoštevanju zgoraj navedenega je treba ime „Alföldi kamillavirágzat“ vpisati v register zaščitenih označb porekla in zaščitenih geografskih označb, povzetek pa je treba ustrezno posodobiti in objaviti -
SPREJELA NASLEDNJO UREDBO:
Člen 1
V register se vpiše ime iz Priloge I k tej uredbi.
Člen 2
Posodobljeni povzetek je vključen v Prilogo II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. februarja 2012

Labels: 17
7
3
6
18